9. jiġ i, Din is-sena wkoll, fl-okkażjoni tal-festa titulari tal-parroċċa tagħna ħsibt li noħroġ ħames santi mill- kollezzjoni tiegħi, li fihom naraw lill- Madonna tas-Sacro Cuor, u nitkellem dwarhom. Il-ħamsa li huma jidhru li llum għandhom aktar minn tmenin sena. Ġew kollha stampati fl-Italja u waslu Malta permezz ta' l-aġenti. L-ewwel santa għandha xbiha komuni ħafna tal-Madonna liebsa mantell ikħal u libsa ħamra tħaddan lill-Bambin liebes libsa bajda. Taħt hemm kitba bit-Taljan. Il-kitba fuq in-naħa ta' wara tagħha hi interessanti. Din hi maqsuma f'żewġ partijiet. Fl-ewwel parti naqraw dwar il- qawwa li għandu l-iskapular qaddis ta' Marija kontra l-ħażen tad-demonju u l-perikli tal-ħajja ta' kuljum. It- talba mbagħad tikkonsisti fi tliet invokazzjonijiet lill-Madonna biex tgħin lill-erwieħ tal-Purgatorju. Dawn l-invokazzjonijiet għandhom l- imprimatur tal-Vigarju Ġenerali tad- djoċesi ta' Mediolani, l-Kanonku C. Gotia bid-data ta' l-14 ta' April 1900. It-tieni santa mhix daqshekk komuni, fejn lill-Madonna narawha bil-kuruna fuq rasha liebsa mantell ikħal u libsa roża filwaqt li l-Bambin (li hu bla kuruna) hu liebes libsa bajda. Taħt hemm l-invokazzjoni Kitba ta' Tonv Terribile Aktar Santi tal-Madonna tas-Sacro Cuor Sinjura Tagħna tal-Qalb ta' Ġesti itlob għalina u bin-nota ta' mitt jum indulġenza mogħtija minn Piju X. Fuq wara hemm it-talba bit-Taljan li għadna ngħidu sa Ilum Ftakar Sinjura tagħna… Nota wara titlob biex dawk id- devoti li jixtiequ jissieħbu fl- Arċikonfraternità tas-Sinjura tagħna, għandhom jikkommunikaw mas- superjur tal-Missjunarji tal-Qalb ta' Ġesii Via Della Sapienza 32 Roma. It-tielet santa mhix tant komuni fejn naraw lill-Madonna liebsa l-istess ilwien ta' ħwejjeġ u fuq kull naħa għandha ġilju u wara strixxa ta' lewn aħdar bil-fjuri rqaq. Wara għandha l-istess talba pero bl-imprimatur tal- Kanonku Rossi li kien il-vigarju ġenerali ta' Medioli u d-data 27 ta' Jannar 1917. Jidher ċar li f'Medioli l-qima lejn il-Madonna tas-Sacro Cuor kienet qawwija sew għaliex dawn iż-żewġ santi ħarġu minn hemm. Ir-raba' santa fiha dettal fir-rokna tal-lemin li jagħti l-aqwa indikazzjoni li din inħadmet u ħarġet mill-fabbrika tas-santi li kellhom il-patrijiet Tereżjani ta' Milan. Dik l-arma hi ta' dan l-Ordni. Bla dubju din hi l- aqwa santa fost dawn il-ħamsa; l- ewwelnett għall-istampar tagħha, li hu tabilħaqq ċar u dettaljat ħafna u t- tieninett għall-kwalità fina tal-karta tagħha. Fuq wara għandha l-istess talba iżda bil-Malti u bin-Nihil Obstat mogħti mill-Kanonku Vincenzo Caruana li kien teologu u d-data tas- 26 ta' Diċembru 1926. Din it-talba ġiet stampata fl-istabiliment ta' Sebastiano Fedele tal-Ħamrun. Fil-ħames santa qed naraw ix- xbiha tal-Madonna liebsa mantell ikħal skur u libsa ħamra, u b' ġilju fuq skull naħa. Fuq wara, għandha l-istess talba u l-istess appell biex id-devoti jissieħbu fl-Arċikonfraternità. Kif rajna dawn il-ħames santi qodma għandhom ċertu dettalji żgħar iżda interessanti ħafna marbuta mal- qima tal-Madonna tas-Sacro Cuor fl- Italja u f'Malta.